 
Д О Г О В О Р
№ 30/30.  09. 2019г.

За доставка чрез покупка на сочен фураж за подхранване на дивеча-10тона ябълки и 10тона  тикви за нуждите на ТП „ДЛС Ропотамо”

Днес, 30. 09. 2019г., в гр. Бургас, на основание чл. 112 от ЗОП във връзка с  Решение №. РД 10-122/16. 09. 2019г. на директора на ТП ДЛС“Ропотамо” за определяне на изпълнител на обществена поръчка с предмет: Доставка чрез покупка на сочен фураж за подхранване на дивеча-10тона ябълки и 10тона  тикви за нуждите на ТП „ДЛС Ропотамо”

Между:
ТП Държавно ловно стопанство „Ропотамо”, със седалище и адрес на управление: гр. Бургас, ж.к.”Изгрев”адм.сграда № 170, БУЛСТАТ 2016176540222, представлявано от инж. Б. Цвятков- Директор и заличено, чл.2 ЗЗЛД- гл. счетоводител, наричано по-долу за краткост ВЪЗЛОЖИТЕЛ
И
„СТОКРА“ООД, ЕИК 147078081, със седалище и адрес на управление: гр. Бургас 8000, ж.к.Меден рудник, бл. 425, вх.1, ет.5, представлявано от Стоян Димитров Батилов в качеството му на управител,  наричан/о за краткост ИЗПЪЛНИТЕЛ, се сключи настоящия договор за следното:

ПРЕДМЕТ НА ДОГОВОРА. СТОЙНОСТ НА ДОГОВОРА
Чл.1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извършва доставка на сочен фураж/10тона ябълки и 10тона тикви/, посочен в Техническата спецификация, наричани по-долу за краткост ДОСТАВКИТЕ, по заявка на ВЪЗЛОЖИТЕЛЯ срещу заплащане по начин и в срокове, описани в настоящия договор. Стойност на договора-7950лв без ДДС, в т.ч.-за 10тона ябълки-4950лв.без ДДС и 10тона тикви-3000лв.без ДДС.
(2) Доставяният сочен фураж ще бъде придружен с документи, указващи произхода и качество в съответствие с изискванията на БДС  и на цена, посочена в ценовото приложение №4.

СРОК НА ДОГОВОРА. СРОКОВЕ НА ДОСТАВКИТЕ
Чл.2. Срокът за изпълнение на Договорът е 12месеца, считано от сключването му. Срокът за ДОСТАВКИТЕ е 2 дни от поканата за доставка, периодично.

МЯСТО НА ИЗПЪЛНЕНИЕ
Чл.4. ИЗПЪЛНИТЕЛЯТ извършва ДОСТАВКИТЕ на адрес: местност „Аркутино”, община Созопол и БИСД „Извор“

ГАРАНЦИЯ ЗА ИЗПЪЛНЕНИЕ
Чл.5. (1) Гаранцията за изпълнение на договора е в размер на 398лв., представляваща 5% (пет процента) от достигнатата стойност на поръчката.
(2) При сключването на договора ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение. В случай на представяне на банкова гаранция, тя следва да е за срок, надвишаващ срока по чл. 2 с не по-малко от 30 дни, която се освобождава в срок до 14 (четиринадесет) дни след окончателното приключване на договора.
Чл.6. ВЪЗЛОЖИТЕЛЯТ задържа гаранцията, ако в процеса на изпълнение на договора възникне спор между страните, отнесен за решаване от компетентния съд до решаването на спора.
ПРАВА И ЗАДЪЛЖЕНИЯ НА СТРАНИТЕ
Чл.7. ВЪЗЛОЖИТЕЛЯТ има следните права и задължения:
1. да заплаща определената цена по размер, начин и срок, уговорени между страните в чл.10 – чл.12.
2. да следи качеството и количеството на доставената стока, като при отклонения от договореното има право да върне доставката на Изпълнителя.
Чл.8. ИЗПЪЛНИТЕЛЯТ има следните права и задължения:
1. да изпълни ДОСТАВКИТЕ в съответствие с договорените изисквания и в договорените срокове;
2. да получи цената за извършената доставка в срока, определен в договора;

ЗАЯВЯВАНЕ НА ДОСТАВКИ

Чл.9. (1) Заявките за ДОСТАВКА на ВЪЗЛОЖИТЕЛЯ са писмени.
(2) ВЪЗЛОЖИТЕЛЯТ изпраща заявките за ДОСТАВКА до ИЗПЪЛНИТЕЛЯ по един от следните начини:
1. по пощата; 2. чрез куриер; 3. по факс – при наличието на такъв;
4. по електронна поща (e-mail) – при наличието на такава.
(3) При изпращане на заявка, по начина предвиден в ал.2, т.4, ИЗПЪЛНИТЕЛЯТ се задължава веднага да потвърди чрез електронно писмо (e-mail)получаването на същата. 

ЦЕНИ И ПЛАЩАНИЯ

Чл.10. ДОСТАВКИТЕ се заплащат по цени, съгласно ценовата оферта на ИЗПЪЛНИТЕЛЯ, въз основа на която е избран за такъв в процедурата по избор на изпълнител за обществената поръчка, предмет на настоящия договор.
Чл.11. ВЪЗЛОЖИТЕЛЯТ заплаща цената след извършване на ДОСТАВКАТА, по банков път, в лева в срок до 10 календарни дни след представяне от ИЗПЪЛНИТЕЛЯ на ВЪЗЛОЖИТЕЛЯ на редовно оформени документ за плащане – фактура.
Чл.12. Плащането по чл.11 се извършва по банкова сметка на ИЗПЪЛНИТЕЛЯ: БАНКА ДСК, BG97STSA93000013216728,  BIC STSABGSF

ОТГОВОРНОСТ ПРИ НЕИЗПЪЛНЕНИЕ

Чл.13. (1) При забавено на ДОСТАВКА по вина на ИЗПЪЛНИТЕЛЯ, същия дължи на ВЪЗЛОЖИТЕЛЯ неустойка в размер на 0,5% (нула цяло и пет процента) от стойността на заявената ДОСТАВКА с ДДС за всеки просрочен ден, но не повече от 10 (десет) % от стойността на заявената ДОСТАВКА.
(2) При забавено плащане по получени ДОСТАВКИ по вина на ВЪЗЛОЖИТЕЛЯ, същия  дължи на ИЗПЪЛНИТЕЛЯ неустойка в размер на 0,5% (нула цяло и пет процента) от стойността на ДОСТАВКАТА с ДДС за всеки просрочен ден, но не повече от 10% (десет процента) от стойността на ДОСТАВКАТА.
(3) При доставката на стока, различаваща се по вид и качество от договорираната, Възложителя има право да задържи гаранцията на Изпълнителя, както и да върне стоката.
Чл.14. При неизпълнение на клауза от настоящия договор, извън случаите по чл.13, виновната страна дължи на изправната страна неустойка в размер на 10% (десет процента) от прогнозната стойността на този договор, определена в процедурата по избор на изпълнител.
Чл.15. При прекратяване на договора по реда на чл.18, ВЪЗЛОЖИТЕЛЯТ може да задържи гаранцията за изпълнение.
Чл.16. Изплащането на неустойки и обезщетения по този договор не лишава изправната страна по договора от право да търси обезщетение за вреди и пропуснати ползи по общия ред.

ПРЕКРАТЯВАНЕ НА ДОГОВОРА

Чл.17. Договорът се прекратява:
1. с изпълнението му;
2. по взаимно съгласие между страните, изразено в писмена форма;
Чл.18. ВЪЗЛОЖИТЕЛЯТ може да развали договора едностранно, с писмено уведомление до ИЗПЪЛНИТЕЛЯ, без предизвестие, ако ИЗПЪЛНИТЕЛЯТ не извърши заявена ДОСТАВКА в срока по чл.3 или тя е с качество, непозволяващо да бъде използвана по предвидената в договора цел.
Чл.19. ВЪЗЛОЖИТЕЛЯТ може да прекрати договора с писмено уведомяване до ИЗПЪЛНИТЕЛЯ, ако в резултат на обстоятелства, възникнали след сключването му, не е в състояние да изпълни своите задължения. В тези случаи той заплаща по реда на чл.11 на ИЗПЪЛНИТЕЛЯ извършените до момента ДОСТАВКИ.

ФОРМА НА СЪОБЩАВАНЕ И УВЕДОМЯВАНЕ
Чл.20. Всички съобщавания, уведомявания и волеизявления на страните, включително заявките за ДОСТАВКА,  по изпълнение на правата и задълженията им по договора се извършват в писмена форма.
Чл.21. Едностранните съобщавания, уведомявания и волеизявления на страните, включително заявките за ДОСТАВКА, по изпълнение на правата и задълженията им по договора се изпращат по един от следните начини:
1. по пощата;
2. чрез куриер;
3. по факс – при наличието на такъв;
4. по електронна поща (e-mail) – при наличието на такава.
Чл.22. (1) За изпращане на съобщения, уведомление и други волеизявления, страните посочват следните адреси, факсове и електронни пощи, както следва:
1. За ВЪЗЛОЖИТЕЛЯ:
Адрес за кореспонденция: п.к. 8008,  гр. Бургас, ж.к. Изгрев, адм.сграда № 170, п.к. 9
Тел./факс тел/факс: 056/521006  Административна сграда на ДЛС Ропотамо
email: dlsropotamo@uidp-sliven.com
2. За ИЗПЪЛНИТЕЛЯ:
Адрес за кореспонденция: гр. Бургас, ж.к. „Меден рудник“, бл. 425
тел: 0887873365
Електронна поща (e-mail): stokra_bs@abv.bg
(2) Ако ИЗПЪЛНИТЕЛЯТ не посочи факс и/или електронна поща по предходната алинея, то той не може да изпраща съобщения, уведомление и други волеизявления на факса и/или електронната поща на ВЪЗЛОЖИТЕЛЯ.

ДОПЪЛНИТЕЛНИ РАЗПОРЕДБИ
Чл.23. (1) Неразделна част от настоящия договор е ценова оферта и техническото предложение на ИЗПЪЛНИТЕЛЯ, въз основа на която е избран за такъв в процедурата по избор на изпълнител за обществената поръчка, предмет на настоящия договор.

Чл.24. Настоящият договор може да бъде изменян само в случаите, предвидени в Закона за обществените поръчки и по взаимно съгласие между страните, изразено в писмена форма, което става неразделна част от договора.
Чл.25. (1)Възникналите спорове по тълкуването и изпълнението на договора, както и нерешените с договора въпроси ще се решават по споразумение между страните, а когато това се окаже невъзможно – по съдебен ред.
(2) За неуредените с договора въпроси се прилагат разпоредбите на действащото българско законодателство.
Неразделна част от договора са техническото и ценово предложение на изпълнителя.

Договорът се състави в 2 (два) еднообразни екземпляра – един за ИЗПЪЛНИТЕЛЯ и един за ВЪЗЛОЖИТЕЛЯ.

ЗА ВЪЗЛОЖИТЕЛЯ:			ЗА ИЗПЪЛНИТЕЛЯ: 


1. заличено, чл.2 ЗЗЛД 				                             1. Заличено, чл.2 ЗЗЛД
инж.Б. Цвятков				                               /Стоян Батилов-управител/
директор


2. заличено, чл.2 ЗЗЛД
главен счетоводител                                                             

3. заличено, чл.2 ЗЗЛД

